# ฟ้าใส ศักดิ์กรีรินทร์
ฟ้าใส ศักดิ์กรีรินทร์ มีชื่อจริงว่า สุรศักดิ์ มะกอแด เกิดที่อำเภอฝาง จังหวัดเชียงใหม่ เป็นชาวไทยภูเขาเชื้อสายกะเหรี่ยง

ฟ้าใส เป็นนักมวยหมัดหนัก แต่มีจุดอ่อนคือ ออกหมัดช้า เคยติดอันดับรองแชมป์โลกอันดับ 3 มีโอกาสขึ้นชกกับมาร์ติน ออนอริโอ รองอันดับ 4 ชาวฟิลิปปินส์ เพื่อหาผู้ชนะไปชิงแชมป์โลกรุ่นจูเนียร์ไลต์เวต สหพันธ์มวยนานาชาติ (IBF) ภาคบังคับกับฮวน คาร์ลอส ซัลกาโด (เจ้าของตำแหน่งชาวเม็กซิกัน ณ เวลานั้น) เมื่อปลายปี พ.ศ. 2554 ผลปรากฏว่าฟ้าใสเป็นฝ่ายแพ้คะแนนลงมาอย่างไม่เป็นเอกฉันท์ 2-1 เสียง ทำให้พลาดโอกาสชิงแชมป์โลกไปอย่างน่าเสียดาย ถึงแม้ต่อมา ฟ้าใสจะไม่เคยชิงหรือป้องกันแชมป์ย่อยของสถาบัน IBF อีกเลย และยังเบนเข็มไปชิงแชมป์ย่อยสถาบันสภามวยโลก (WBC) อีก แต่กลับไม่หลุดไปจากอันดับของ IBF มิหนำซ้ำอันดับกลับขยับขึ้นจากอันดับ 9 ขึ้นมาอยู่อันดับ 5 อีก    

ต่อมา ฟ้าใสยังได้รับโอกาสอีกครั้งเมื่อได้พบกับ แรนเซส บาร์เตเลมี รองแชมป์อันดับ 2 ชาวคิวบา ในวันศุกร์ที่ 21 มิถุนายน พ.ศ. 2556 (ตรงกับเช้าวันเสาร์ 22 มิถุนายน ตามเวลาในประเทศไทย) ที่สังเวียนมวยคอนเวนชั่นเซ็นเตอร์ เมืองมินนิแอโปลิส รัฐมินนิโซตา สหรัฐอเมริกา โดยผู้ชนะจะขึ้นเป็๋นรองแชมป์โลกอันดับ 1 เพื่อรอชิงแชมป์โลกในภาคบังคับกับ อาร์เกนิส เมนเดซ แชมป์โลกชาวโดมินิกันต่อไป‘หมัดภูผา’ฟ้าใส ศักดิ์กรีรินทร์ ความหวังหลัง‘ส้มหล่น’หน2!? จากไทยโพสต์ ผลการชกปรากฏว่า ฟ้าใสเป็นฝ่ายแพ้น็อกไปเพียงยกที่ 2 เท่านั้นเมื่อเป็นฝ่ายโดนหมัดตัดลำตัวเข้าที่ชายโครง

 เกียรติประวัติ 
 แชมป์ IBF Pan Pacific รุ่นเฟเธอร์เวท 
 ชิง, 23 มีนาคม 2550 ชนะน็อคยก 2 อาบี เมเทียแมน (อินโดนีเซีย) ที่ วิทยาการจัดการเพชรเกษม เขตหนองแขม
 ป้องกันแชมป์ครั้งที่ 1, 18 พฤษภาคม 2550 ชนะน็อคยก 7  กิร์โม อาร์มาเซ่ (อินโดนีเซีย) ที่ จังหวัดสมุทรปราการ
 ป้องกันแชมป์ครั้งที่ 2, 5 กันยายน 2550 ชนะน็อค โรเบิร์ต ดาลิเซย์ (ฟิลิปปินส์) ที่ สวนลุมไนท์บาซาร์
 ป้องกันแชมป์ครั้งที่ 3, 15 กุมภาพันธ์ 2551 ชนะน็อคยก 3 แวน บาติลัน (อินโดนีเซีย) ที่ โรงเบียร์เยอร์มันตะวันแดง ถ.พระราม 2
 ป้องกันแชมป์ครั้งที่ 4, 14 มีนาคม 2551 ชนะคะแนน ซิมสัน บูตาร์ บูต้าร์ (อินโดนีเซีย) ที่ โรงแรมเจ้าพระยาปาร์ค
 ป้องกันแชมป์ครั้งที่ 5, 23 เมษายน 2551 ชนะคะแนน เอ็ดการ์ คาร์บินจัน (ฟิลิปปินส์) ที่ อำเภอแม่สะเรียง จังหวัดแม่ฮ่องสอน
 แชมป์ IBF Pan Pacific รุ่นซูเปอร์เฟเธอร์เวท
 ชิง, 18 มิถุนายน 2553 ชนะน็อคยก 6 อิริกสัน โอริเกเนส (ฟิลิปปินส์) ที่ โรงเบียร์เยอรมันตะวันแดง ถ.พระราม 2
 ป้องกันแชมป์ครั้งที่ 1, 20 สิงหาคม 2553 ชนะน็อคยก 5  โซนี โฟนี (อินโดนีเซีย) ที่ ป.กุ้งเผา ปิ่นเกล้า
 ป้องกันแชมป์ครั้งที่ 2, 15 ตุลาคม 2553 ชนะน็อคยก 8 เอ็ดดี้ โคมาโร (อินโดนีเซีย) ที่ โรงแรมเจ้าพระยาปาร์ค ถนนรัชดาภิเษก
 ป้องกันแชมป์ครั้งที่ 3, 21 มกราคม 2554 ชนะน็อคยก 2 เยอร์ซิน ไซลาออฟ (คาซัคสถาน) ที่ วิทยาการจัดการเพชรเกษม เขตหนองแขม
 ป้องกันแชมป์ครั้งที่ 4, 16 กุมภาพันธ์ 2554 ชนะน็อคยก 6 โรเอล ลากูนา (ฟิลิปปินส์) ที่ มหาวิทยาลัยกรุงเทพธนบุรี
 ป้องกันแชมป์ครั้งที่ 5, 18 มีนาคม 2554 ชนะน็อคยก 6 จูลิโอ ดีลาบาเซส (อินโดนีเซีย) ที่ สหกรณ์ออมทรัพย์นนทบุรี
 ป้องกันแชมป์ครั้งที่ 6, 11 เมษายน 2554 ชนะน็อคยก 2 โมฮัมหมัด เมทูอ์ลาย (อียิปต์) ที่ สถานีขนส่งผู้โดยสารกรุงเทพ (จตุจักร) (หมอชิต 2) เขตจตุจักร
 ป้องกันแชมป์ครั้งที่ 7, 17 มิถุนายน 2554 ชนะน็อคยก 9 แรนดี้ มิเกรโน่ (ฟิลิปปินส์) ที่ มหาวิทยาลัยเกริก
 ป้องกันแชมป์ครั้งที่ 8, 19 กรกฎาคม 2554 ชนะน็อคยก 10 เจฟฟรี่ย์ มูนิก้า (เคนยา) ที่ อำเภอชุมพลบุรี จังหวัดสุรินทร์
 ป้องกันแชมป์ครั้งที่ 9, 19 สิงหาคม 2554 ชนะคะแนน ริโว่ เรงกุง (อินโดนีเซีย) ที่ จังหวัดสมุทรสาคร
แชมป์ WBC Asia  รุ่นไลท์เวท
ชิง 21 กันยายน 2555 ชนะแตกยก 6 เอ้ดการ์ คาบิฮัน (ฟิลิปปินส์) ที่ ตำบลทรายขาว อำเภอสอยดาว จังหวัดจันทบุรี
เคยชิงแชมป์ต่อไปนี่แต่ไม่สำเร็จ
ชิงแชมป์ IBF แพนแปซิฟิก รุ่นซูเปอร์แบนตั้มเวท เมี่อ 22 เม.ย 2548 แพ้น็อคยก 6 โจเอล เอสคอล (ฟิลิปปินส์) ที่ ป.กุ้งเผา ปิ่นเกล้า
ชิงแชมป์ IBF Pan Pacific รุ่นซูเปอร์ไลท์เวท เมื่อ 16 ธันวาคม 2557 แพ้RTDยกที่ 5 อิ๊ค หยาง (จีน) ที่ เมอร์ซิเดส เบนซ์ อารีน่า เซียงไฮ ประเทศจีน

ชื่อในการชกมวยชื่ออื่น ๆ 
 ฟ้าใส บิ๊กโคล่า
 ฟ้าใส เกษตรพัฒนา